Wêreld Nuusflitse – 31 Julie | Die Vryburger
Wêreld Nuusflitse – 31 Julie
July 31, 2017 - Buitelandse nuus
Die eerste minister van Pakistan, Nawaz Sharif, is deur die land se hooggeregshof skuldig bevind weens korrupsie met die omstrede Panama Papiere skandaal wat verlede jaar op die lappe gekom het.
Tydens ’n treinongeluk in die Spaanse stad Barcelona is minstens 50 mense ernstig beseer, maar geen sterftes is aangemeld nie.
In die Duitse stad Stuttgart, wat beskou word as die land se mees besoedelde gebied weens die groot nywerhede, gaan diesel motors glo verbied word omdat die munisipale owerheid nie voldoen het aan hulle onderneming om besoedeling te verminder nie. 450 kg-man moet eers wag voor vog dreineer kan word | Maroela Media
Corrie le Grange (60), die man van Johannesburg wat 450 kg weeg, se toestand moet eers gestabiliseer word voordat enige van die vog uit sy liggaam gedreineer kan word.
Mark Porter, ŉ familielid wat as woordvoerder vir die familie optree, het aan Maroela Media gesê Le Grange is steeds in die waakeenheid van die Charlotte Maxeke- akademiese hospitaal. “Die intubasiebuis is [Sondag] verwyder, maar ŉ masjien word steeds gebruik om hom te help asemhaal. Sy bloeddruk is besonder laag, maar sy toestand is stabiel.”
Le Grange is oor die naweek in die waakeenheid opgeneem nadat sy toestand skielik versleg het. Hy is Woensdag in die hospitaal opgeneem nadat sy familie vir dae op soek was na ŉ staatshospitaal wat sou kans sien om hom te behandel. Volgens Shammy Rademeyer, sy jarelange verloofde, is hy by talle staatshospitale weggewys omdat hulle nie beddens gehad het wat sy gewig kon dra nie.
Rademeyer het vroeër aan Maroela Media gesê haar verloofde ly aan askites, ŉ seldsame siekte. Askites veroorsaak abnormale ophoping van vog in die buikholte wat lei tot aansienlike gewigstoename wat skade vir die organe kan inhou.
CORRIE STERKTE MY VRIEND. EK BID VIR JOU EN JOU FAMILIE. GLO NET EN JY SAL HIER DEURKOM. MOENIE MOED VERLOOR NIE.
Marelize · 4 jaar gelede
Corrie en Shammy, baie sterkte vir julle! Ek bid vir julle beide, en glo Jesus sal genesing en vertroosting bring.